અલબત્ત આ વાત અલ્લાહના ઈચ્છવાના કારણે અને હઝરતના ઝુહુરના માટે છે. નહીંતર ઇમામ પોતાના પવિત્ર બાપ-દાદાની જેમ અલ્લાહની રાહમાં શહીદ થવાથી નથી ડરતા. શૈખ તુસી રહમતુલ્લાહે અલય્હ લખે છે કે હઝરતનાં ઝુહુરમાં કોઇ ચીજ રૂકાવટ નથી, સિવાય તેમની ઝિંદગી માટે ખતરો છે. આ સિવાય બીજુ કશું હોતે તો ઇમામ(અ.સ.)નું ગાએબ હોવું જરૂરી ન હતું, બલ્કે ઇમામ જાહેર થઇ જતા અને તેનો સામનો કરતે. અંબીયા (અ.સ.) અને અઈમ્મા (અ.સ.) દરેક પ્રકારની મુશ્કેલી અને મુસીબતોને સહન કરતા અચકાતા નથી.